ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660009587
ขอให้เร่งดำเนินการตรวจสอบเพื่อรื้อถอนหรือย้ายบ้านที่ก่อสร้างรุกล้ำบนพื้นที่ถนนสาธารณะ บริเวณถนนคุ้มเกล้าซอย 16 แยก 1 หมู่บ้านจัดสรรทหารเรือ แขวงลำปลาทิว เขตลาดกระบัง กรุงเทพมหานคร ถนนดังกล่าวอยู่ในพื้นที่ความรับผิดชอบของสำนักงานเขตลาดกระบัง จุดสังเกต ตรงเข้ามาสุดซอยของแยก 1 ซึ่งจะเป็นซอยสุดท้ายเลี้ยวซ้ายมา จะพบบ้านที่มีการก่อสร้างบริเวณกลางถนน สุดซอยที่จะออกไปยังถนนซอยที่ 2 เนื่องจากผู้ร้องแจ้งว่ามีบุคคลเพศชาย (ไม่ทราบชื่อ-นามสกุล) อายุประมาณ 40 ปี สูงประมาณ 155 เซนติเมตร รูปร่างอ้วนเล็กน้อย น้ำหนักประมาณ 50 กิโลกรัมขึ้นไป ผมยาว ก่อสร้างบ้านรุกล้ำบนถนนสาธารณะ เป็นการก่อสร้างบ้านในลักษณะถาวรลงหลักปักฐาน โครงสร้างเหล็ก เป็นบ้านครึ่งปูนครึ่งไม้ ชั้นล่างเป็นปูนชั้นบนเป็นไม้ หลังคามุงกระเบื้อง ตัวบ้านทาสีออกน้ำเงิน ซึ่งเป็นการก่อสร้างบ้านฯ กีดขวางการจราจร ประชาชนไม่สามารถสัญจรผ่านบริเวณดังกล่าวได้ และจะต้องเดินอ้อมวันละ 100 กว่าเมตร และปัจจุบันกำลังเริ่มก่อสร้างบ้านเพิ่มอีก 1 หลัง (เป็นหลังที่ 2) พบเห็นมาเป็นระยะเวลาประมาณ 10 ปี เบื้องต้นเมื่อประมาณ 2-3 เดือนที่ผ่านมา (ไม่ทราบวันที่แน่ชัด) ประธานชุมชนหมู่บ้านจัดสรรทหารเรือ ได้ส่งหนังสือร้องเรียนพร้อมหลักฐาน/เอกสารระวางที่ดิน ไปยังสำนักงานเขตลาดกระบังแล้ว (ไม่ทราบเลขที่หนังสือ) ซึ่งผู้ร้องก็ได้ติดต่อสอบถามความคืบหน้าไปยังประธานชุมชนฯ แล้ว ประธานชุมชนฯ แจ้งในลักษณะว่า "ทางสำนักงานเขตฯ ยังเงียบอยู่ ยังไม่ได้รับการดำเนินการ จึงไม่ทราบว่าจะต้องดำเนินการอย่างไร" และได้ติดต่อสอบถามความคืบหน้าล่าสุด (วันที่ 8 มีนาคม 2566) ก็ยังไม่ได้คำตอบถึงแนวทางการแก้ไขปัญหา จึงประสงค์ให้หน่วยงานที่รับผิดชอบเร่งดำเนินการกรณีดังกล่าว (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata